OpenLLM-France/wikimedia huggingface dataset:
# Robert Guéï

Robert Guéï (16 a viz Meurzh 1941 - 19 a viz Gwengolo 2002) a oa ur soudard eus Aod an Olifant, bet prezidant ar vro etre 1999 ha 2000.
Goude bezañ bet stummet e skolioù soudardel e Ouagadougou (e Burkina Faso hiziv) hag e Saint-Cyr (Bro-C'hall) e tistroas d'e vro ma harpas politikerezh ar prezidant Félix Houphouët-Boigny. E penn kentañ ar bloavezhioù 1990 e waskas emsavadegoù soudarded pe studierien. Goude dilennadeg 1995 e voe skarzhet gant Henri Konan Bédié abalamour m'en doa nac'het kas an arme ouzh partizaned Laurent Gbagbo ha re Alassane Ouattara.
Lakaet e voe Guéï e penn ar Stad d'ar 24 a viz Kerzu 1999 goude an taol-Stad a zistroadas Bédié. Trec'het e voe e dilennadeg miz Here 2000 gant Laurent Gbagbo met nac'h a reas anzav an disoc'h ha gwaskañ an dud a vanifeste a-enep dezhañ a-raok tec'hel kuit. D'an 19 a viz Gwengolo 2002 e voe muntret, asambles gant e wreg, en Abidjan.
* Prezidanted Aod an Olifant
* Félix Houphouët-Boigny | Henri Konan Bédié | Robert Guéï | Laurent Gbagbo | Alassane Ouattara
# Robert Kubica

Robert Józef Kubica (/ˈrɔbɛrt kuˈbitsa/), bet ganet d'ar 7 a viz 12 1984 e Krakovia e Polonia, a zo ur blenier kirri a rede e Formulenn 1 etre 2006 ha 2010, o c'hounit ur wech. Erlec'hiet en deus Jacques Villeneuve e 2006 e-barzh BMW Sauber. Goude disparti BMW eus ar F1 e teue Kubica e Renault. Redet en deus ivez e rallioù, met ur gwallzarvoud spontus en deus lakaet anezhañ da echuiñ gant ar redadegoù kirri evit ur mareig. Koll a ra Kubica e bost blenier e Lotus F1 Team evit 2012.
a vo kavet e Wikimedia Commons.
# Robert Laffont

Robert Laffont zo un embanner gall a savas an Éditions Robert Laffont e 1941 e Pariz.
# Robert Guédiguian

Ganet eo Robert Guédiguian e Marselha d'an 3 a viz Kerzu 1953.

## Filmoù

* 1980 : Dernier Été
* 1985 : Rouge Midi
* 1985 : Ki lo sa ?
* 1989 : Dieu vomit les tièdes
* 1993 : L'argent fait le bonheur
* 1995 : À la vie, à la mort !
* 1997 : Marius et Jeannette
* 1998 : À la place du cœur
* 2000 : À l'attaque !
* 2000 : La ville est tranquille
* 2001 : Marie-Jo et ses deux amours
* 2004 : Mon père est ingénieur
* 2005 : Le Promeneur du Champ-de-Mars
* 2006 : Le voyage en Arménie Ar veaj da Armeni
* 2008 : Lady Jane
* 2009 : L'Armée du crime
* 2011 : Les Neiges du Kilimandjaro
* 2013 : Le Fil d'Ariane
* 2021 : Twist à Bamako

## Liammoù

a vo kavet e Wikimedia Commons.
* filmdeculte.com
* Agat films & Ex Nihilo productions
# Robert Johnson

Robert Leroy Johnson, bet ganet d'an 8 a viz Mae 1911 en Hazlehurst (Mississippi) hag aet da Anaon d'ar 16 a viz Eost 1938 e Greenwood (Mississippi), a oa ur gitarour, ur c'haner hag ur saver sonioù blues stadunanat.

## Liammoù diavaez

* (en) Robert Johnson They're Red Hot - YouTube
# Robert Koch

Heinrich Hermann Robert Koch, bet ganet d'an 11 a viz Kerzu 1843 e Clausthal (Kengevread alaman d'an ampoent) ha marvet d'ar 27 a viz Mae 1910 e Baden-Baden (Impalaeriezh alaman d'an ampoent), a oa ur mezeg alaman. Brudet-kenañ eo evit bezañ kavet Mycobacterium tuberculosis, ar bakteri kiriek d'an dorzhellegezh : anvet e voent bazhilli Koch diwar e anv. Chomet eo anavezet evel unan eus diazezerien ar vakteriologiezh.

## Buhez

Mont a reas war studi ar skiantoù naturel ha hini ar vezegiezh e Skol-veur Göttingen (Saks-Izel, en Alamagn a-vremañ). Unan eus e gelennerien, Jakob Henle (1809-1885), a oa un difenner eus an damkaniezh c'harvevel savet gant Louis Pasteur (1822-1895) e 1860. Mont a reas da eilmezeg ospital Hambourg da gentañ.
Digor a-walc'h e oa e spered peogwir e oa dedennet gant an arkeologiezh, an arvevadouriezh hag an denoniezh ivez.
An hini kentañ eo a zeuas a-benn da diñvañ Bacillus anthracis (1876), bakteri eus ar genad Bacillus kiriek d'ar serk kavet e penn-kentañ ar bloavezhioù 1850 gant ar skiantourien alaman Aloys Pollender ha gall Pierre Rayer ha Casimir Davaine. Da-geñver an enklaskoù-se e tiorroas meur a deknik nevez evit livañ, tiñvañ hag anavezout an hadennoù.
E 1880 e kemeras penn arnodva bakteriologiezh Berlin.
# Robert Le Grand

Robert Le Grand (ganet e 1919 e Ploue - marvet d'an 13 a viz Kerzu 2008 e Gwenvenez-Penfaou) a zo un emsaver hag a rae kalz a draoù evit sevenadur Breizh er Baol.
E 1946 e krouas ar c'helc'h keltiek "Ar Vro Wenn", hag ar gouel brudet "Pardon ar Baol" e 1947. Eus 1955 da 1973 e oa bet sekretour melestradurel Kendalc'h. Krouet en doa ar gazetenn "Breiz" e 1956 ha Coop Breizh e 1957. Renet en doa Coop Breizh eus 1962 da 1982. Kemeret en doa perzh e digoridigezh "Ti Kendalc'h" e Sant-Visant-an-Oud hag abaoe 1981 eo melestrour eus Kendalc'h. Kolier an Erminig zo bet roet dezhañ e 1991.
# Programm Apollo

Ar programm Apollo eo ar programm a gasas tud war al Loar evit ar wech kentañ. Gant an NASA eo bet kaset da benn, ha roet e oa bet lañs d'ar pal mont betek al Loar ha distreiñ ac'hano gant prezidant ar Stadoù-Unanet John F. Kennedy e-kerzh ur brezegenn distaget d’ar 25 a viz Mae 1961. D’an 21 a viz Gouhere 1969 e kerzhas un den war al Loar evit ar wech kentañ gant ar gefridi Apollo 11. En holl ez eus bet 12 o kerzhet war al Loar etre 1969 ha 1972, pa oa bet klozet an traoù gant ar gefridi Apollo 17. Abaoe n'eus bet den o vont betek al Loar ken.

## Ar c'hefridioù

* Apollo 1
* Apollo 4
* Apollo 5
* Apollo 6
* Apollo 7
* Apollo 8
* Apollo 9

### Apollo 10

    Gwelet ar pennañ pennñ: Apollo 10

### Apollo 11

    Gwelet ar pennad pennañ: Apollo 11
Gant ar gefridi-mañ (16 a viz Gouhere 1969 – 24 a viz Gouere 1969 ez a an dud war al Loar evit ar wech kentañ. Goude bezañ pradet war Mor ar Sioulded, setu ma tiskenn Neil Armstrong ha ma lavar e frazenn vrudet “That's one small step for [a] man; one giant leap for mankind” (ur paz bihan eo evit un den, met ur paz ramz evit an denelezh), kement-se a c'hoarvezas d'an 21 a viz Gouhere. Buzz Aldrin a ziskenno war e lerc'h. N'int chomet er-maez nemet 2 eurvezh hanter. Michael Collins, an trede den eus ar skipailh, a oa-eñ chomet er glozenn Apollo o kelc'htreiñ en-dro d'al Loar e-keit-se.

### Apollo 12

    Gwelet ar pennañ pennñ: Apollo 12

### Apollo 13

    Gwelet ar pennañ pennñ: Apollo 13

### Apollo 14

    Gwelet ar pennañ pennñ: Apollo 14

### Apollo 15

    Gwelet ar pennañ pennñ: Apollo 15

### Apollo 16

    Gwelet ar pennañ pennñ: Apollo 16

### Apollo 17

    Gwelet ar pennañ pennñ: Apollo 17
a vo kavet e Wikimedia Commons.
# Progreso (Yucatán)

Progreso, pe Progreso de Castro, a zo ur gêr douristel, ur porzh-kenwerzh hag ur porzh-bageal modern e gwalarn stad Yucatán, e Mec'hiko.
Savet e oa bet e 1884 gant Juan Miguel Castro, politikour, penngaser ha penn-embregerezh.
* Delwenn Juan Miguel Castro
* An tour-tan
* Un draezhenn

## Douaroniezh

270,10 km2 eo gorread Progreso.

## Poblañs

War-dro 37 400 a dud a zo o chom eno e 2010.
# Prokopios

Prokopios zo un anv gresianek ha hini meur a zen.

## Yezhoù all

* Procope, en galleg
* Procopio, en italianeg ha spagnoleg
* Procópio, e portugaleg
* Prokop, en saozneg
* Procopius e latin

## Tud
### Henamzer

* Procopius (magister militum)
* e vab, Procopius Anthemius (war-dro 420 - 11 Gouhere 472), impalaer roman ar C'hornôg adal an 12 Ebrel 467 betek e varv.
* Prokopios Gaza (* 465; † 528), sofour ha retoriker
* Prokopios Caesarea (* ?; † 562), un istorour

### XIVvet kantved-XXvet kantved

* Sant Prokop, sant tchek
* Prokop Veur, brezelour tchek
* Daou eskob eus Jeruzalem :
** Prokopios Iañ (°1787 - †1788) ;
** Prokopios II (°1872-1875).
* Procópio d'Ogum, beleg eus candomblé Brazil
# Projur

Ar projur a oa luc'haj toerien Montroulez. Un nebeud gerioù e projur a voe dastumet gant Francis Gourvil hag embannet er gelaouenn Kroaz ar Vretoned e miz Ebrel 1912. Hervez Divi Kervella e oa tost a-walc'h d'an tunodo, luc'haj pilhaouerien ha toerien ar Roc'h-Derrien.
| Projur | Brezhoneg standard |
| projuri | kaozeal |
| tosoù | patatez |
| brif gwenn | bara gwinizh |
| brif du | bara segal |
| mastig | amann |
| Sant-Nikolaz | kig-sall |
| teotach | soubenn |
| drest | mat, brav |
| ven | fall, divalav |
| lans | dour |
| lans gwenn | gwin gwenn |
| lans ru | gwin ruz |
| lans gregons | piketez |
| ar bos | ar mestr |
| ar buson | mab ar mestr |
| ur veizel | ur plac'h |
| ur veizel jeun | ur plac'h yaouank |
| flêch | arc'hant |
| melchon Tahiti | butun |
| treid morzhol | anduilh |
| dizoari | sellet en kuzh |
| divoser | diegus |
| bourgeu | fourmaj |
| morilhon | kafe |
| grefier | kazh |

## Pennadoù kar

* Langaj chon
* Tunodo

## Daveoù

* Kroaz ar Vretoned niverenn 419, 07 a viz Ebrel 1912
* Divi KERVELLA, Geriaoueg luc'hajoù ar brezhoneg, An Alarc'h embannadurioù 2003, ISBN 2-9520238-2-4
# Prokionideged

Prokionideged :
| Procyon lotor ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Carnivora |
| Kerentiad : | Procyonidae |
| D'ar vevoniezh e tenn ar pennad-mañ. ||
Ar prokionideged eo ar bronneged a ya d'ober ar c'herentiad Procyonidae.

## Genadoù

* Procyon
* Nasua
* Nasuella
* Bassariscus
* Potos
* Bassaricyon
Ar genad Ailurus (hini ar panda ruz) a c'hell bezañ renket e-touez ar prokionideged ivez.
# Prokop Veur

Andreas Prokop, pe Prokop Veur (Prokop Veliký pe Prokop Holý e tchekeg) (ganet war-dro 1380 -marvet e 1434) a oa unan eus ar jeneraled a gemeras perzh er brezelioù an Hussited.
# Pluvaelgad

Pluvaelgad :
| An ti-kêr. ||
| Anv gallaouek | Ploemaugat |
| Anv gallek (ofisiel) | Plumaugat |
| Bro istorel | Bro Sant-Maloù |
| Melestradurezh ||
| Departamant | Aodoù-an-Arvor |
| Arondisamant | Dinan |
| Kanton | Kaon |
| Kod kumun | 22240 |
| Kod post | 22250 |
| Maer Amzer gefridi | Mickaël Chevalier 2014-2026 |
| Etrekumuniezh | Dinan Tolpad-kêrioù |
| Bro velestradurel | Bro Dinan |
| Lec'hienn Web | (fr)plumaugat.pagesperso-orange.fr |
| Poblañsouriezh ||
| Poblañs | 1 103 ann. (2020) |
| Stankter | 27 ann./km² |
| Douaroniezh ||
| Daveennoù lec'hiañ | 48° 15′ 20″ Norzh 2° 14′ 16″ Kornôg / 48.2555555555556, -2.2377777777778 |
| Uhelderioù | kreiz-kêr : 110 m bihanañ 63 m — brasañ 144 m |
| Gorread | 40,43 km² |
| Pluvaelgad ||
| kemmañ |
Pluvaelgad zo ur gumun eus Breizh e departamant Aodoù-an-Arvor.

## Douaroniezh

* War lez ar Renk emañ Pluvaelgad.

## Anv

* Erwan Vallerie ː Plebe Maelcat, 863; Ploemagada, XII$^{vet}$; Plomagat, 1262; Plomagoat, 1282; Ploemaugat, 1295; Plumaugat, 1369, 1379, 1453; Plemaugat, XVI$^{vet}$; Pleumaugat, 1731

## Ardamezioù

En argant e deir sourin en glazur. Familh Pluvaelgad, siell 1381. Eon a Bluvaelgat a zo bet konestabl Roazhon er bloaz 1388.

## Istor
### XX$^{vet}$ kantved
#### Brezel-bed kentañ

* Mervel a reas 72 gwaz abalamour d'ar brezel hervez monumant ar re varv, da lavaret eo 5,61% ag ar boblañs hervez an niveradeg bet graet e 1911.

#### Eil Brezel-bed

* Mervel a reas daouzek den eus ar gumun abalamour d'ar brezel.

## Monumantoù ha traoù heverk

* An iliz katolik.
* Ar c'halvar.
* Iliz katolik Sant Pêr hag he c'halvar.
* Monumant ar re varv e-tal an iliz katolik, luc’hskeudenn.
* Kroaz ar vered gant plakennoù ar re varv (1914-1918), luc’hskeudenn.
* Monumant Eugène Fleury, rezistant ha beleg katolik bet lazhet e miz Gouhere 1944 gant an SD, luc’hskeudenn.

## Emdroadur ar boblañs 1962-2012

Niver a annezidi

## Tud
### Ardamezeg ar familhoù

| Ferré, aotrounez al lec'h | En argant e dreustell en glazur heuliet gant teir rodig-kentr ivez en glazur |

## Levrlennadur

* (fr)Michel Froger & Michel Pressensé : Armorial des communes des Côtes-d'Armor & Ille-et-Vilaine. 2008
* (fr)Pol Potier de Courcy : Nobiliaire et armorial de Bretagne. Adembannadur Editions des Régionalismes. Cressé. 2011/2014
* (br)Erwan Vallerie : Diazezoù studi istorel an anvioù-parrez. Corpus. An Here. 1995

## Liammoù diavaez

a vo kavet e Wikimedia Commons.
* (fr)Lec'hienn ar gumun

## Notennoù ha daveoù

* ↑ Roadennoù ofisiel e lec'hienn an EBSSA
* 1 2 (fr)Monumant ar re varv - Memorial Genweb
* ↑ (fr)Memorial Genweb
* ↑ (fr)Memorial Genweb
* ↑ (fr) Memorial Genweb
# Pluvialis

Pluvialis :
| Pluvialis fulva. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Charadriiformes |
| Kerentiad : | Charadriidae |
| Anv skiantel ||
| Pluvialis Brisson, 1760 ||
| D'ar vevoniezh e tenn ar pennad-mañ. ||
Pluvialis a zo ur genad e rummatadur an evned, ennañ morlivided, krouet e 1760 gant an evnoniour gall Mathurin Jacques Brisson (1723-1806).

## Spesadoù hag an isspesadoù anezhe

Pevar spesad a ya d'ober ar genad :
* ar morlivid-lann (Pluvialis apricaria),
* ar morlivid Amerika (Pluvialis dominica),
* ar morlivid rous (Pluvialis fulva),
* ar morlivid-aod (Pluvialis squatarola)
** P. s. cynosurae, P. s. squatarola ha P. s. tomkovichi.

## Liammoù diavaez

a vo kavet e Wikimedia Commons.

## Notennoù ha daveennoù

* ↑ Martial Ménard, Dictionnaire français-breton, Éditions Palantines, 2012, pajenn 1042a.
* ↑ Roadennoù IOC World Bird List diwar-benn Charadriidae/Pluvialis (lennet e-barzh d'an 28 a viz Mezheven 2016).
# Pluton

Pluton — Ploudon e brezhoneg —, a zo ul lesanv, a dalv kement ha pinvidigezh, a veze roet da Hades, doue an Ifernioù hag ar re varv e relijion Hellaz kozh, dre ma oa perc'henn war pinvidigezh an douar, ar speriusted, fonnusted an trevadoù; Dis Pater a veze graet anezhañ ivez, ha heñvelekaet e veze ouzh an doue Ploutos.

## Romaned

Gant ar Romaned e teuas da vezañ un doue spontus. Aberzhet e veze dezhañ loened teñval o c'hroc'hen, deñved ha moc'h du, hag en e gonnar e veze fiziet an dud kondaonet d'ar marv.

## Gerioù

Diwar an anv-se eo bet savet ar ger gresianek πλουτοκρατία, en deus roet ar galleg ploutocratie, ar saozneg plutocracy, an alamaneg plutokratie... a zo gouarnamant ar re binvidik.

## Gwelet ivez

* Pluto
* Ploudon (planedenn gorr)

## Notennoù ha daveennoù

* ↑ Gregor Rostrenenn Dictionnaire françois-celtique ou françois-breton, 1732, p. 733.
# Plutoniom

Ar plutoniom zo un elfenn gimiek, 94 eo e niver atomek ha Pu e arouez. Skinoberiek, pistrius ha doues-kenañ eo ar plutoniom. Kavet eo bet e 1940 er Stadoù-Unanet.
a vo kavet e Wikimedia Commons.
* Kimiezh | Elfennoù kimiek
* Rolloù hervez an arouez ~ hervez an anv •
* Taolenn beriodek
* Taolennoù an izotopoù rannet ~ klok
* Dmitriy Mendeleyev • Ernest Rutherford
# Roccavivara

Roccavivara zo ur gumun en Italia, e proviñs Campobasso e Molise.
# Rocchetta Tanaro

Rocchetta Tanaro zo ur gumun en Italia e proviñs Asti hag e rannvro Piemonte.
# Rocchetta Ligure

Rocchetta Ligure zo ur gumun en Italia, e Piemonte, e proviñs Alessandria.
# Rocchetta Sant'Antonio

Rocchetta Sant'Antonio a zo ur gumun eus Italia e proviñs Foggia, e Puglia.
# Rocchetta

Rocchetta zo un anv-lec'h italianek (roc'h e brezhoneg) hag a gaver en anv meur a gumun eus Italia hag en anvioù-tud.

## Lec'hioù

* Rocchetta a Volturno
* Rocchetta Belbo
* Rocchetta di Vara
* Rocchetta e Croce
* Rocchetta Ligure
* Rocchetta Nervina

### e Proviñs Asti

* Rocchetta Palafea
* Rocchetta Tanaro

## Pennad kar

* Rocca
# Rocchetta Belbo

Rocchetta Belbo (Rochëtta an Belb e piemonteg) zo ur gumun eus Italia, e proviñs Cuneo, e rannvro Piemonte.
# Rocchetta Nervina

Rocchetta Nervina zo ur gumun eus Proviñs Imperia, e Liguria, en Italia.
# Rocchetta Palafea

Rocchetta Palafea zo ur gumun en Italia e proviñs Asti, e rannvro Piemonte.
# Roccella Ionica

Roccella Ionica zo ur gumun italian e meurgêr Reggio Calabria e Calabria.
# Roccella Valdemone

Roccella Valdemone (Rucceḍḍa Vaddemuni e sikilianeg) zo ur gumun italian e meurgêr Messina e Sikilia.
# Sant-Kast

Sant-Kast a zo ur gumun a-wezhall eus Breizh e departamant Aodoù-an-Arvor. Ul lodenn eus kumun Sant-Kast-ar-Gwildoù eo bremañ.

## Istor

* Ur barrez eus eskopti Sant-Brieg gwechall e oa. Anv a reer eus insulam Sancto Casto, "enez Sant-Kast", e 1163, en ur builh gant ar pab Aleksandr III, a veneger ennañ an douaroù hag ar savadurioù a oa e dalc’h abati Sant-Yagu. Hag ur barrez distag e oa e 1225.

### XVIII$^{vet}$ kantved

* Eno e c'hoarvezas emgann Sant-Kast, etre Gallaoued ha Saozon, d'an 11 a viz Gwengolo 1758.

### Dispac'h Gall

* E 1790 e voe krouet kumun Sant-Kast.

### XIX$^{vet}$ kantved

* E 1856 e voe tennet douaroù karter Santez-Berc’hed diganti d’o stagañ ouzh kumun nevez-savet Itron-Varia-ar-Gwildoù.

#### Brezel-bed kentañ

* Mervel a reas 80 gwaz abalamour d'ar brezel hervez monumant ar re varv, da lavaret eo 3,85 % ag ar boblañs hervez an niveradeg bet graet e 1911.

#### Eil Brezel-bed

* Mervel a reas 23 den ag ar gumun abalamour d'ar brezel.

#### Trevadennoù

* Maroko: ur soudard a varvas e 1947.
* Brezel Indez-Sina: mervel a reas daou vilour er Viêtnam.
* Brezel Aljeria: mervel a reas ur soudard e 1958.

### Krouidigezh kumun Sant-Kast-ar-Gwildoù

* E miz Kerzu 1971 e oa bet unanet Sant-Kast gant bourc'h Itron-Varia-ar-Gwildoù, en aber ar stêr Argenon, da vont d'ober ur gumun hepken, kumun nevez Sant-Kast-ar-Gwildoù.

## Monumantoù ha traoù heverk

* An iliz katolik.
* Iliz katolik Sant Kast.
* Monumant foran ar re varv e-tal an iliz katolik, luc’hskeudenn ha kartenn-bost. E miz Here 1921 e voe dioueliet.
* Monumant ar re varv en iliz katolik, luc’hskeudenn.

## Melestradurezh

* Yves Tourneuf a oa maer e 1792, Quema a oa maer e 1837 hag e 1860.

## Pennadoù kar

* Itron-Varia-ar-Gwildoù,
* Sant-Kast-ar-Gwildoù.

## Notennoù ha daveoù

* ↑ (fr)Régis de Saint-Jouan, Dictionnaire des communes du département des Côtes d'Armor. Eléments d'histoire et d'archéologie, 1990, pajenn 657
* 1 2 (fr)Monumant ar re varv - Memorial Genweb
* ↑ (fr)Memorial Genweb
* ↑ (fr)Université de Lille
* ↑ (fr)Memorial Genweb
* ↑ (fr)Le Penthièvre et le Mené dans la Révolution, pajenn 112
* ↑ (fr)Société d'Emulation des Côtes -du-Nord, Annuaire des Côtes-du-Nord (1805-1880), pajennoù 88 ha 304
# Sant-Ke-Perroz

Sant-Ke-Perroz :
| Iliz katolik Sant-Ke. ||
| Anv gallek (ofisiel) | Saint-Quay-Perros |
| Bro istorel | Bro-Dreger |
| Melestradurezh ||
| Departamant | Aodoù-an-Arvor |
| Arondisamant | Lannuon |
| Kanton | Perroz-Gireg |
| Kod kumun | 22324 |
| Kod post | 22700 |
| Maer Amzer gefridi | Olivier Houzet 2020-2026 |
| Etrekumuniezh | Lannuon-Treger Kumuniezh |
| Bro velestradurel | Bro Treger ha Goueloù |
| Lec'hienn Web | (fr)Ti-kêr |
| Poblañsouriezh ||
| Poblañs | 1 289 ann. (2020) |
| Stankter | 273 ann./km² |
| Douaroniezh ||
| Daveennoù lec'hiañ | 48° 47′ 36″ Norzh 3° 26′ 47″ Kornôg / 48.793333333, -3.446388889 |
| Uhelderioù | kreiz-kêr : 20 m bihanañ 4 m — brasañ 96 m |
| Gorread | 4,72 km² |
| Sant-Ke-Perroz ||
| kemmañ |
Sant-Ke-Perroz a zo ur gumun eus Breizh e departamant Aodoù-an-Arvor.

## Douaroniezh

* Kumunioù amezek : Perroz-Gireg; Louaneg; Lannuon (Servel); Pleuveur-Bodoù.

## Istor
### Dispac'h gall

* Distaget diouzh Perroz-Gireg e 1790, ha deuet da vezañ "Sant-Ke-Perroz" (e-lec'h "Sant-Ke") e 1921.

### XX$^{vet}$ kantved
#### Brezel-bed kentañ

* Mervel a reas 23 gwaz eus ar gumun abalamour d'ar brezel hervez monumant ar re varv, da lavaret eo 4,17% ag ar boblañs hervez an niveradeg bet graet e 1911.

#### Eil Brezel-bed

* Mervel a reas tri den eus ar gumun abalamour d'ar brezel.

## Monumantoù ha traoù heverk

* Alez-toet Krec'h Kile.
* Taol-vaen Krec'h Kile.
* An iliz katolik.
* Iliz katolik Sant Ke, XVII$^{vet}$ kantved.
* Chapel Sant Min, XVI$^{vet}$ kantved.
* Monumant ar re varv e-tal an iliz katolik, luc’hskeudenn ha kartenn-bost.
* Plakenn ar re varv (1914-1918) en iliz katolik, luc’hskeudenn.

## Emdroadur ar boblañs abaoe 1962

Niver a annezidi

## Yezh

* Lavar: N'eo ket me zo kaoz / m'emañ Sant-Ke e Perroz
Hag ar c'hontrol a zo ivez:
* N'eo ket me zo kaoz / ma'c'h eo distaget Sant-Ke deus Perroz

## Liammoù diavaez

a vo kavet e Wikimedia Commons.
* (fr)Lec’hienn ofisiel an ti-kêr
* (br)Sant-Ke-Perroz war Geobreizh
* (fr)Infobretagne.com

## Dave ha notennoù

* ↑ Roadennoù ofisiel e lec'hienn an EBSSA
* ↑ (fr)Monumant ar re varv - Memorial Genweb
* ↑ (fr)Monumant ar re varv - Memorial Genweb
* ↑ (fr)Memorial Genweb
* ↑ (fr)Memorial Genweb
# Sant-Karneg

Sant-Karneg :
| An ti-kêr. ||
| Anv gallaouek | Saent-Carnéc |
| Anv gallek (ofisiel) | Saint-Carné |
| Bro istorel | Bro-Zol |
| Melestradurezh ||
| Departamant | Aodoù-an-Arvor |
| Arondisamant | Dinan |
| Kanton | Lanvalae |
| Kod kumun | 22280 |
| Kod post | 22100 |
| Maer Amzer gefridi | Ronan Trellu 2014-2026 |
| Etrekumuniezh | Dinan Tolpad-kêrioù |
| Bro velestradurel | Bro Dinan |
| Lec'hienn Web | https://www.saintcarne.com |
| Poblañsouriezh ||
| Poblañs | 1 077 ann. (2020) |
| Stankter | 129 ann./km² |
| Douaroniezh ||
| Daveennoù lec'hiañ | 48° 25′ 00″ Norzh 2° 03′ 51″ Kornôg / 48.416666667, -2.0641666667 |
| Uhelderioù | kreiz-kêr : 75 m bihanañ 7 m — brasañ 118 m |
| Gorread | 8,36 km² |
| Sant-Karneg ||
| kemmañ |
Sant-Karneg a zo ur gumun eus Breizh e Kanton Lanvalae e departamant Aodoù-an-Arvor.

## Douaroniezh

* Kanol an Il hag ar Renk e Sant-Karneg.
* War lez ar Renk emañ Sant-Karneg.

## Istor
### XX$^{vet}$ kantved
#### Brezel-bed kentañ

* Mervel a reas 39 gwaz eus ar gumun abalamour d'ar brezel hervez monumant ar re varv, da lavaret eo 5,21 % ag ar boblañs hervez an niveradeg bet graet e 1911; mervel a reas daou soudard eus ar gumun e Belgia e penn kentañ ar brezel, unan a voe lazhet d’an 21 a viz Eost 1914 en Arsimont, soudard e oa en 2vet Rujumant Troadegiezh, egile d’an 22 a viz Eost 1914 e Rossignol, soudard e oa en 2vet Rujumant Troadegiezh Trevadennel.

#### Eil Brezel-bed

* Mervel a reas c'hwec'h den eus ar gumun abalamour d'ar brezel.

## Monumantoù ha traoù heverk

* An iliz katolik.
* Iliz katolik Sant Pêr.
* Ar monumant.
* Monumant foran ar re varv e Leurgêr ar Maerdi, luc’hskeudenn.
* Monumant katolik ar re varv (1914-1918) en iliz katolik, luc’hskeudenn.

## Emdroadur ar boblañs abaoe 1962

Niver a annezidi

## Notennoù ha daveoù

* ↑ Roadennoù ofisiel e lec'hienn an EBSSA
* 1 2 (fr)Monumant ar re varv - Memorial Genweb
* ↑ (fr)Fichenn hiniennel - Memorial Genweb
* ↑ (fr)Fichenn hiniennel - Memorial Genweb
* ↑ (fr)Memorial Genweb
* ↑ (fr)Memorial Genweb
# Sant-Ke

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Sant-Ke zo un anv-lec'h brezhonek, diwar anv ur sant Ke.
Anv div gumun eo e Breizh:
* Sant-Ke-Perroz, ur gumun e kanton Perroz-Gireg, e Treger,
* Sant-Ke-Porzh-Olued, ur gumun hag ur porzh e kanton Staol, war aod Goueloù.